joelniklaus/EU_Wikipedias huggingface dataset:
Νικόλας Βιβλάκης

Ο Νικόλας Βιβλάκης είναι συνθέτης και παραγωγός μουσικών εκπομπών στο Τρίτο Πρόγραμμα της Ελληνικής Ραδιοφωνίας.

Βιογραφία 

Ο Νικόλας Βιβλάκης γεννήθηκε στην Αθήνα στις 22 Ιουνίου 1963. Σπούδασε πιάνο και ανώτερα θεωρητικά. Στην αρχή της καριέρας του έγραψε μουσική για θεατρικές παραστάσεις, τηλεοπτικές σειρές και ταινίες μικρού μήκους ενώ εργαζόταν ως παραγωγός και παρουσιαστής ραδιοφωνικών μουσικών εκπομπών στην Ελληνική Ραδιοφωνία.

Το 1982 ο γενικός διευθυντής της ΕΡΑ, ο θεατρικός συγγραφέας, σεναριογράφος και μυθιστοριογράφος Ιάκωβος Καμπανέλλης, του έδωσε την ευκαιρία να γράψει μουσική για θεατρικές ραδιοφωνικές παραστάσεις. Το 1983 επέκτεινε τη συνεργασία του με την Ελληνική Ραδιοτηλεόραση (ΕΡΤ), ξεκινώντας να παρουσιάζει μουσικές ραδιοφωνικές εκπομπές.

Το 1987 ο Νικόλας Βιβλάκης συνέθεσε τη μουσική για την τηλεοπτική σειρά «Μαρία Δημάδη», ένα ιστορικό δράμα που σκηνοθέτησε ο Γιώργος Πετρίδης για μια ηρωίδα της αντίστασης την περίοδο του Β' Παγκοσμίου Πολέμου.

Το 2012 ανέλαβε τη θέση του Καλλιτεχνικού Διευθυντή των Μουσικών Συνόλων της ΕΡΤ. Από το 2016 αφοσιώθηκε στην παραγωγή ραδιοφωνικών εκπομπών κλασικής μουσικής στο Τρίτο Πρόγραμμα της ΕΡΑ. Έως σήμερα παρουσιάζει κάθε Σαββατοκύριακο την εκπομπή "Αδράξτε τον ήχο" και καθημερινά την πρωινή μουσική εκπομπή "Πηγαίνοντας Σχολείο".

Οι συνθέσεις των τελευταίων ετών 
Παράλληλα με τις ραδιοφωνικές εκπομπές του από το 2017 άρχισε πάλι να συνθέτει μουσική.

Αυτή την περίοδο έγραψε ένα κουαρτέτο εγχόρδων, μια σουίτα για χορωδία και κομμάτια για πιάνο.

Το 2018 ηχογραφήθηκε η σύνθεσή του "Πηγαίνοντας Σχολείο", της οποίας παραλλαγές χρησιμοποιούνται ως σήμα στην πρωινή ραδιοφωνική εκπομπή του Τρίτου Προγράμματος "Πηγαίνοντας Σχολείο". 

Την άνοιξη του 2022 ηχογραφήθηκε σε στούντιο της ΕΡΤ το έργο του “ashes to astra” μια σουίτα για χορωδία vocalise , πιάνο και σαξόφωνο, διάρκειας 30 λεπτών. Την ίδια εποχή ηχογραφήθηκε και η σύνθεση του για χορωδία πάνω στο ποίημα του Κώστα Καναβούρη «Το νανούρισμα της Έλενας».

Πηγές 
https://webradio.ert.gr/programma-trito/

https://www.documentonews.gr/article/nikolas-biblakhs-the-bright-side-of-lockdown/

https://www.ertecho.gr/radio/trito/show/adrakste-ton-ixo/

https://enimerosi.com/details_en.php?id=68002

Παραπομπές
Κόλπος Κβάρνερ

Ο Κόλπος Κβάρνερ (,  ή ,  ή ), είναι κόλπος στη βόρεια Αδριατική Θάλασσα, που βρίσκεται μεταξύ της χερσονήσου της Ίστριας και της βόρειας κροατικής χερσονήσου. Ο κόλπος είναι μέρος των εσωτερικών υδάτων της Κροατίας.

Τα μεγαλύτερα νησιά εντός του Κβάρνερ είναι το Τσρες, το Κρκ, το Παγκ, το Ραμπ και το Λόσινι. Ένα τμήμα του κόλπου, που βρίσκεται μεταξύ Κρες, Κρκ, Ραμπ και Παγκ ονομάζεται επίσης Kvarnerić (κυριολεκτικά "μικρός Κβάρνερ") ή στα , ή και , και το τμήμα ανατολικά του Κρκ και του Ραμπ ονομάζεται Κανάλι Σένι.

Ο κόλπος είναι αξιοσημείωτος για το βάθος του (πάνω από 100 μέτρα), το οποίο επιτρέπει στην πόλη της Ριέκα στο βορειότερο σημείο της να έχει ένα θαλάσσιο λιμάνι που μπορεί να φιλοξενήσει πλοία. Capesize.

Στο κόλπο υπάρχουν επίσης πολλές παραλίες και τουριστικές τοποθεσίες λόγω των όμορφων νερών και του ζεστού κλίματος.

Δείτε Επίσης 

 Κροατία
 Ίστρια

Παραπομπές
Φεστιβάλ Sunny Hill

Το Φεστιβάλ Sunny Hill είναι ένα ετήσιο διεθνές μουσικό φεστιβάλ στην Πρίστινα του Κοσσυφοπεδίου, το οποίο διοργανώνεται από την Ντούα Λίπα και τον πατέρα της Ντουκατζίν Λίπα. Η διοργάνωση του 2020 ακυρώθηκε λόγω της πανδημίας του κορονοϊού 2019 (COVID-19). Το Φεστιβάλ το 2022 θα διοργανωθεί σε δύο μέρη στην Πρίστινα του Κοσσυφοπεδίου και στα Τίρανα της Αλβανίας, 4-7 Αυγούστου και 26-28 Αυγούστου αντίστοιχα.

Εκδόσεις

2018 
Η πρώτη έκδοση του φεστιβάλ πραγματοποιήθηκε στις 10 έως 12 Αυγούστου 2018 στο Germia Park. Σύμφωνα με τους διοργανωτές, περισσότεροι από 18. 000 άνθρωποι παρακολούθησαν το φεστιβάλ. Ωστόσο, οι New York Times ανέφεραν ότι η χωρητικότητα του χώρου των 15. 000 θέσεων δεν είχε γεμίσει. Το κόστος των εισιτηρίων ήταν 55 δολάρια, το οποίο επικρίθηκε από πολλούς λόγω του υψηλού ποσοστού ανεργίας, ιδίως μεταξύ των νέων. Το φεστιβάλ διοργανώθηκε από την τραγουδίστρια Ντούα Λίπα μαζί με τον πατέρα της για να συγκεντρωθούν χρήματα για το Ίδρυμα Sunny Hill.

Η Λίπα ήταν η πρωταγωνίστρια και ο πατέρας της εμφανίστηκε επίσης με το συγκρότημά του, τους ODA και ανήκε σε ένα άλλο line-up μαζί με πολλούς καλλιτέχνες από το Κοσσυφοπέδιο και την Αλβανία, μεταξύ άλλων τους Action Bronson και Martin Garrix. Ο Action Bronson, ο οποίος είναι υποστηρικτής της νομιμοποίησης της κάνναβης, συνελήφθη από την αστυνομία του Κοσσυφοπεδίου μετά την εμφάνισή του στο φεστιβάλ επειδή κάπνισε ένα τσιγαριλίκι στη σκηνή και το μοιράστηκε με το κοινό.

2019 
Η δεύτερη έκδοση του φεστιβάλ πραγματοποιήθηκε στις 2, 3 και 4 Αυγούστου 2019 στο πάρκο Gërmia στην Πρίστινα. Το φεστιβάλ περιελάμβανε εμφανίσεις διεθνών συγκροτημάτων, όπως οι Κάλβιν Χάρις, Γκάσι, Klangkarussell και Μάιλι Σάιρους, καθώς και η Ντούα Λίπα. Εκτός από αρκετούς Αλβανούς μουσικούς όπως οι Μπούτα, Elvana Gjata, Ilira, Κέισι Τόλα, Kida, Λέντρι Βούλα, Lyrical Son, MC Kresha, Njomza και Yll Limani που έπαιξαν επίσης.

2022 
Τον Ιούλιο του 2021, η Dua Lipa ανακοίνωσε ότι η τρίτη έκδοση του Φεστιβάλ Sunny Hill έχει προγραμματιστεί να πραγματοποιηθεί το 2022 στην Πρίστινα στις 4-7 Αυγούστου. Στις 14 Ιουνίου 2022, το Sunny Hill Festival επιβεβαίωσε μέσω ανάρτησης στον επίσημο λογαριασμό του στο Twitter ότι το φεστιβάλ μεταφέρθηκε από την Πρίστινα στα Τίρανα λόγω καθυστερήσεων από τις αρχές στην παροχή των απαιτούμενων αδειών για την τοποθεσία.

Παραπομπές

Εξωτερικοί σύνδεσμοι 

  (στα αγγλικά)

Φεστιβάλ μουσικής
Νόμος Κατρούγκαλου

Ο Νόμος 4387/2016 ευρύτερα γνωστός ως Νόμος Κατρούγκαλου και επίσημα  Ενιαίο Σύστημα Κοινωνικής Ασφάλειας - Μεταρρύθμιση ασφαλιστικού συνταξιοδοτικού συστήματος - Ρυθμίσεις φορολογίας εισοδήματος και τυχερών παιγνίων και άλλες διατάξεις με βασικό εμπνευστή τον τότεΥπουργού Εργασίας, Κοινωνικής Ασφάλισης και Κοινωνικής Αλληλεγγύης, Γιώργου Κατρούγκαλου. Βασικοί του πυλώνες αποτελλούν η καταβολή της Εθνικής Σύνταξης απευθείας από τον κρατικό προϋπολογισμό, η σύσταση του  Εθνικό Συμβούλιο Κοινωνικής Ασφάλειας και η υπαγωγή ενστόλων και λειτουργών του δημοσίου στον ΕΦΚΑ των οποίων το ανταποδοτικό μέρος της σύνταξης υπολογίζεται με βάση ποσοστού αναπλήρωσης. Ο νόμος έχει δεχθεί σφοδρή κριτική για αλλαγές στον τρόπο υπολογισμού επιδομάτων, κυρίως αναπηρίας, και ΕΦΑΠΑΞ που οδήγησε σε αρκετά μεγάλες μειώσεις αλλά και καταβολές υπέρογκων ποσών που αγγίζαν τις 24.000 ευρώ.

Παραπομπές

Ελληνικοί Νόμοι
Μισέλ (ποδοσφαιριστής, γεννημένος 9 Ιουνίου 1981)

Ο Μισέλ Γκαμπρίνι Περέιρα (Πορτογαλικά: Michel Garbini Pereira, γνωστότερος ως «Μισέλ») γεννήθηκε στις 9 Ιουνίου 1981 στη Βιτόρια της  Βραζιλίας και είναι  Βραζιλιάνος παλαίμαχος ποδοσφαιριστής, ο οποίος αγωνίστηκε κατά σειρά σε Ατλέτικο Μινέιρο, Σταντάρ Λιέγης, Ατλέτικο Παραναένσε, Νάουτικο, Βίλα Νόβα Γκοϊάνια, Άρη Θεσσαλονίκης,  ΦΚ Ντάλλας, Ράγιο ΟΚΣ, Μαϊάμι ΦΚ, Ντάλλας Ελίτ ΦΚ, Ντάλλας Σάιντκικς και Νορθ Τέξας .

Καριέρα

Ομάδες 
Ο Μισέλ ξεκίνησε την καριέρα του στην Ατλέτικο Μινέιρο, πριν μετακομίσει στην ομάδα της Βελγική Σταντάρ Λιέγης το 2004. Μετά από δύο σεζόν, ο Μισέλ επέστρεψε στη Βραζιλία και υπέγραψε συμβόλαιο με την Ατλέτικο Παραναένσε. Στη συνέχεια, αγωνίστηκε για τη Νάουτικο, και για μικρό διάστημα στη Βίλα Νόβα του Γκοϊάνια .

Το 2010, ο Μισέλ μετακόμισε Θεσσαλονίκη για λογαριασμό του Άρη Θεσσαλονίκης στη Superleague Greece, όπου καθιερώθηκε αμέσως ως βασικός και αναντικατάστατος αριστερός πλάγιος αμυντικός. Τη σεζόν 2010–11 έπαιξε σχεδόν σε όλους τους αγώνες για τον Άρη, συμπεριλαμβανομένων και των δώδεκα αγώνων του Γιουρόπα Λιγκ. Συνολικά αγωνίστηκε σε 67 αγώνες με την κίτρινη φανέλα, σε 52 αγώνες για το Πρωτάθλημα, 3 για το Κύπελλο και 12 για το Γιουρόπα Λιγκ και σημείωσε ένα μόνο τέρμα, στις 22 Δεκεμβρίου 2011 στη νίκη του Άρη με 1-2 επί του  Πανθρακικού, για το θεσμό του Κυπέλλου Ελλάδος. Με τη λήξη του συμβολαίου του, ο Μισέλ υπέγραψε στην ομάδα Αμερικανική ΦΚ Ντάλλας της Major League Soccer, στις 19 Φεβρουαρίου 2013. Κατά τη διάρκεια της θητείας του στον σύλλογο, έγινε γνωστός για την έφεσή του στις στημένες φάσεις με το αριστερό του πόδι. Σκόραρε το πρώτο του γκολ στο MLS απευθείας από ένα κόρνερ κατά τη διάρκεια της ήττας με 4–2 από το Seattle Sounders FC, στις 18 Μαΐου 2013. Αν και αρχικά ήρθε στον σύλλογο ως αριστερό μπακ, κέρδισε τελικά τον περισσότερο χρόνο παιχνιδιού του ως αμυντικός χαφ. 

Το Γενάρη του 2016, μετακόμισε στην ομάδα  επίσης Αμερικανική Ράγιο ΟΚΣ και αργότερα, το 2017, στην Μαϊάμι ΦΚ. Με την αγωνιστική παρουσία του σε εμφανή πτώση, ολοκλήρωσε την καριέρα του αγωνιζόμενος αρχικά στην Ντάλλας Ελίτ ΦΚ, μετέπειτα στην ομάδα ποδοσφαίρου σάλας, Ντάλλας Σάιντκικς και τέλος στην Νορθ Τέξας.

Εθνική Ομάδα 
Ο Μισέλ αγωνίστηκε για την Βραζιλία U23,  το 2003 πραγματοποιώντας τέσσερις εμφανίσεις.

Μέσοι ποδοσφαιριστές
Ξένοι ποδοσφαιριστές στην Ελλάδα
Ξένοι ποδοσφαιριστές στο Βέλγιο
Ποδοσφαιριστές Νορθ Αμέρικαν Σόκερ Λιγκ
Ποδοσφαιριστές Μέιτζορ Λιγκ Σόκερ
Ποδοσφαιριστές Σούπερ Λιγκ Ελλάδας
Ποδοσφαιριστές Προ Λιγκ Βελγίου
Ποδοσφαιριστές ΦΚ Ντάλας
Ποδοσφαιριστές Άρη Θεσσαλονίκης
Ποδοσφαιριστές Ατλέτικο Παραναένσε
Ποδοσφαιριστές Σταντάρ Λιέγης
Ποδοσφαιριστές Κλούμπε Νάουτικο Καπιμπαρίμπε
Ποδοσφαιριστές Ατλέτικο Μινέιρο
Βραζιλιάνοι ποδοσφαιριστές στο εξωτερικό
Βραζιλιάνοι ποδοσφαιριστές
Χρήστρια:BadComments/Η Εποχή (Εφημερίδα)

Η Εποχή είναι ελληνική εβδομαδιαία εφημερίδα. Πρωτοεκδόθηκε στην Αθήνα το 1988 και κυκλοφορεί μέχρι σήμερα. Η Εποχή προσήκειται ιδεολογικά στην Αριστερά και πολιτικά στον ΣΥΡΙΖΑ - Προοδευτική Συμμαχία.

Ιστορία
Ιωάννης Μάζης

O Ιωάννης Μάζης είναι Έλληνας καθηγητής Οικονομικής Γεωγραφίας και Γεωπολιτικής Θεωρίας στο ΕΚΠΑ.

Σύντομη βιογραφία 
Από το 1983 μέχρι το Φεβρουάριο του 2010 δίδασκε Οικονομική Γεωγραφία-Γεωπολιτική στο Ιόνιο Πανεπιστήμιο, στο Τμήμα Ξένων Γλωσσών, Μετάφρασης και Διερμηνείας. Από τον Φεβρουάριο του 2010 διδάσκει Οικονομική Γεωγραφία στο Πανεπιστήμιο Αθηνών, και συγκεκριμένα στο Τμήμα Τουρκικών και Σύγχρονων Ασιατικών Σπουδών. Παράλληλα, παραδίδει μαθήματα Οικονομικής Γεωγραφίας και Γεωπολιτικής της Mέσης Ανατολής και της Τουρκίας Ι & ΙΙ,   όπως και των Γενικών Αρχών της Μεθοδολογίας της Έρευνας.

Έργα 
Έχει δημοσιεύσει πάνω από 93 επιστημονικά έργα, ενώ έχει εκδώσει 2 ποιητικές συλλογές και 3 πεζά κείμενα.

Τίτλοι 

 Διδακτορικό Επικρατείας της Γαλλικής Δημοκρατίας (Doctorat D’État es Lettres et Sciences Humaines-Géographie économique), Ινστιτούτο Γεωγραφίας, Πανεπιστήμιο Αίξ-Μασσαλίας ΙΙ, Αίξ αν Προβάνς της Νοτίου Γαλλίας.
 Δίπλωμα Εμβριθών Σπουδών (DEA) (Γεωγραφία Μεταφορών Εμπορευμάτων και Ανάλυση Χώρου), Ινστιτούτο Γεωγραφίας, Πανεπιστήμιο Αίξ-Μασσαλίας ΙΙ, Αίξ αν Προβάνς της Νοτίου Γαλλίας.
 Διπλωματούχος Μηχανικός, Τμήμα Τοπογράφων και Αγρονόμων Μηχανικών, Εθνικό Μετσόβιο Πολυτεχνείο.

Βραβεύσεις 

 “Ιππότης του Τάγματος του Ακαδημαϊκού Φοίνικος” (Chevalier de l'Ordre des Palmes Académiques/COPA) της Γαλλικής Δημοκρατίας, για την προσφορά του στα Γαλλικά Γράμματα και Πολιτισμό ιδιαιτέρως μέσω της προωθήσεως και αναπτύξεως της Γαλλικής Σχολής της Γεωπολιτικής.
 Fellow of the Royal Society of Arts, London, U.K. (F.R.S.A.–est. 1754).
 Αlumni, “International Visitors Leadership (IVP) Programme”, ως προσκεκλημένος του U.S. Department of State.
 Ανώτατον Αριστείον της Αιγυπτιακής Αριστεράς (Τάγκαμοο) το 2011 [Το αυτό Αριστείον έχουν λάβει μέχρι σήμερα οι Νέλσον Μαντέλα και Γιάσερ Αραφάτ.]
 Τιμητική διάκριση για την προσφορά του στην ανάλυση του Εβραϊκού Ολοκαυτώματος,  Κεντρικό Ισραηλιτικό Συμβούλιο της Ελλάδος.
 Αργυρό και Χάλκινο μετάλιο Διδασκαλίας, Πανεπιστήμιο Federico II της Νάπολης για τη διδασκαλία του σε post doc Πρόγραμμα Γεωπολιτικής (του Δικτύου Πανεπιστημίων υπό την επιστημονική Διεύθυνση του Federico II της Νάπολης) στην Νάπολη και στο Cappri.

Έχει τιμηθεί, επίσης, από τις Μεταπτυχιακές Σχολές των Ελληνικών Ενόπλων Δυνάμεων και της ΕΛΑΣ για την εξαιρετική διδακτική του προσφορά στα εκπαιδευτικά τους προγράμματα και την επιστημονική του προσφορά με την συμμετοχή του στα Συνέδριά των ως Οργανωτής και Κεντρικός Εισηγητής.

Παραπομπές

Εξωτερικοί σύνδεσμοι 
Ιωάννης Θ. Μάζης (Τμήμα Τουρκικών Σπουδών και Σύγχρονων Ασιατικών Σπουδών)

Έλληνες πανεπιστημιακοί
Καθηγητές Εθνικού και Καποδιστριακού πανεπιστημίου Αθηνών
Έλληνες τουρκολόγοι
Ανώγεια Λασιθίου

Τα Ανώγεια είναι οικισμός της τοπικής κοινότητας Αγίου Αντωνίου, της δημοτικής ενότητας (τέως δήμου) Νεαπόλεως, του δήμου Αγίου Νικολάου, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μιραμπέλλου του νομού Λασιθίου, στο γεωγραφικό διαμέρισμα Κρήτης.

Γεωγραφία
Τα Ανώγεια είναι οικισμός στο βορειοδυτικό τμήμα του νομού Λασιθίου. Βρίσκεται κοντά στο ακρωτήριο Δρεπάνι, στις ακτές του Κρητικού Πελάγους και κοντά στον παράκτιο επαρχιακό δρόμο που συνδέει την Ελούντα με τον Σκινιά, σε μέσο σταθμικό υψόμετρο 280. Απέχει 29 χλμ. περίπου ΒΔ. του Αγίου Νικολάου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Λατσίδας του νομού Λασιθίου. Το 1927 προσαρτήθηκε στην κοινότητα Αγίου Αντωνίου. Με το ΦΕΚ 244Α - 04/12/1997 αποσπάστηκε από την κοινότητα Αγίου Αντωνίου και προσαρτήθηκε στον δήμο Νεαπόλεως. Με το ΦΕΚ 874Α - 07/06/2010 αποσπάστηκε από τον δήμο Νεαπόλεως και προσαρτήθηκε στον δήμο Αγίου Νικολάου.

Αξιοθέατα
Οι εκκλησίες του Αγίου Νικολάου και της Μεταμόρφωσης Σωτήρος, δυτικά του οικισμού
Η εκκλησία των Αγίων Πάντων, νότια του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Χωριά του νομού Λασιθίου
Δήμος Αγίου Νικολάου
Ραμόνδα η νατάλειος

Η Ραμόνδα η νατάλειος (Ramonda nathaliae) ανήκει στην Γκεσνεριίδες (Gesneriaceae), οικογένεια με τροπική-υποτροπική εξάπλωση, η οποία στην Ευρώπη, αριθμεί συνολικά πέντε είδη, με πολύ περιορισμένη κατανομή (4 στη Βαλκανική και ένα στην Ιβηρική Χερσονήσο) τα οποία θεωρούνται υπολείμματα από την τριτογενή περίοδο. Συγκεκριμένα, υπάρχουν 3 γένη, τα 2 μονοτυπικά, η Γιάγκαια η χελδρεΐχειος (Jankaea heldreichii) ενδημική του Ολύμπου και η Χαμπερλέα η ροδόπειος (Haberlea rhodopensis), ενδημική της οροσειράς της Ροδόπης, καθώς και το γένος Ραμόνδα με 3 είδη, εκτός από την Ραμόνδα τη νατάλειο, η Ραμόνδα η σερβική (Ramonda serbica) με κατανομή στη Νότια Βαλκανική και το είδος Ramonda myconi με κατανομή στα Πυρηναία. Η Ραμόνδα η νατάλειος είναι ένα βαλκανικό ενδημικό που ανακαλύφθηκε το 1882 στο φαράγγι Jelašnica κοντά στη Νις από έναν διάσημο Σέρβο γιατρό και βοτανικό και πήρε το όνομά του από τη βασίλισσα Ναταλία της Σερβίας (1859-1941). Απαντά σε λίγες τοποθεσίες στη Βόρεια Ελλάδα (Βέρμιον, Βόρας, Τζένα, Πίνοβο, Πάικο) σε σκιερές βραχώδεις σχισμές, μεταξύ 700-1800. Διακρίνεται από τα ρομβοειδή έως ευρέως αντωοειδή φύλλα, με μικρά, μυτερά δόντια στα άκρα. (Στη R. serbica είναι αντωοειδή, με ακανόνιστους αμβλείς οδόντες ή κοντούς λοβούς) την τροχοειδή συνήθως τετραμερή στεφάνη και τους κίτρινους ανθήρες. Ανθίζει Μάιο-Ιούνιο.

Πηγές 

 Ανδρίκου-Χαριτίδου Αρίστη 2014 «Παρακολούθηση φυτικών ειδών της Οδηγίας 92/43/ΕΟΚ σε περιοχές του Δικτύου NATURA 2000: Το είδος Ramonda serbica Pančić» ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
 Παπιομύτογλου Β. 2006, Αγριολούλουδα της Ελλάδας.
 Φοίτος Δ. & Καμάρη Γ. 2009, Μαθήματα Γεωβοτανικής, Εκδόσεις Πανεπιστημίου Πατρών.
 Φυτολογία 2006, Εκδοτική Αθηνών.
 Lafranchis T. & Sfikas G. 2001, Flowers of Greece (Vol. I).
 Strid A. 1980, Φυτά του Ολύμπου.
 Strid A. 2006, Η οικογένεια Gesneriaceae, Η Φύση
 Strid A. & Tan K. 1991, Mountain Flora of Greece (Vol. 2)

Εξωτερικοί σύνδεσμοι 

 https://portal.cybertaxonomy.org/flora-greece/cdm_dataportal/taxon/d25df650-b15f-4fed-ac61-c0faf98c5a43
 https://www.greekflora.gr/el/flowers/2918/Ramonda-nathaliae
 https://euromed.luomus.fi/euromed_map.php?taxon=353392&size=medium

Παραπομπές 

Ελληνική χλωρίδα
Γκεσνεριίδες
Μέγαρο Μουσικής της Βιέννης

Το Μέγαρο Μουσικής της Βιέννης () είναι μέγαρο μουσικής στη Βιέννη.

Το 1890 προέκυψαν οι πρώτες ιδέες για την δημιουργία ενός χώρος που θα φιλοξενούσε μουσικά φεστιβάλ. Η ιδέα για την ανέγερση ενός κτιρίου πολλαπλών χρήσεων προβλεπόταν να έχει μεγαλύτερη απήχηση στο ευρύ κοινό από το Μουζίκφεραϊν. Εκτός από αίθουσα μουσικών εκδηλώσεων, τα σχέδια του Λούντβιχ Μπάουμαν για το «Olympion» περιλάμβαναν χώρο για παγοδρόμιο και ποδηλατική λέσχη. Σε μια προσαρτημένη υπαίθρια έκταση, 40.000 επισκέπτες θα είχαν τη δυνατότητα να παρακολουθήσουν εκδηλώσεις. Αν και τα αρχικά σχέδια δεν έγιναν δεκτά, σήμερα δίπλα στο κτίριο βρίσκεται και ένα παγοδρόμιο.

Τελικά το Μέγαρο χτίστηκε κατά την περίοδο του 1911 και του 1913. Αρχιτέκτονες ήταν οι Fellner & Helmer, εργασία που έγινε σε συνεργασία με τον Λούντβιχ Μπάουμαν.

Παραπομπές

Εξωτερικοί σύνδεσμοι 
 Επίσημη ιστοσελίδα

Αίθουσες συναυλιών στην Αυστρία
Παναγιώτης Κατσιαρός

Ο Παναγιώτης Κατσιαρός είναι Έλληνας πρώην επαγγελματίας ποδοσφαιριστής που αγωνίζονταν στη θέση του αριστερού μπακ.  Πλέον εργάζεται ως μάνατζερ στις ακαδημίες νέων του Εθνικού Πυλαίας Θεσσαλονίκης.

Καριέρα
Ο Κατσιαρός γεννήθηκε στις 8 Μαΐου 1978 στη Θεσσαλονίκη και ξεκίνησε την καριέρα του από τα τμήματα υποδομής του  Άρη Θεσσαλονίκης. Εκεί υπέγραψε το πρώτο επαγγελματικό του συμβόλαιο και πραγματοποίησε το ντεμπούτο του στις 17 Αυγούστου 1997 στον  αγώνα κυπέλλου Αναγέννηση Άρτας-Άρης 0-0. Στον Άρη παρέμεινε μέχρι τον Δεκέμβρη του 2003 καταγράφοντας 6 γεμάτες σεζόν ως αριστερός ακραίος οπισθοφύλακας. Με τη φανέλα του Άρη αγωνίστηκε συνολικά σε 160 αγώνες, 98 για το πρωτάθλημα της Ά εθνικής Κατηγορίας, 24 για το πρωτάθλημα της Β’ Εθνικής Κατηγορίας, 34 αγώνες για το Θεσμό του Κυπέλλου Ελλάδας καθώς και σε 4 αγώνες για το Κύπελλο ΟΥΕΦΑ. Σημείωσε μόνο ένα γκολ, σε αγώνα κυπέλλου εναντίον του ΠΑΟΚ. Στο τέλος του 2003, χάνοντας τη θέση του στη βασική εντεκάδα, έλυσε το συμβόλαιο του με τον Άρη και μεταγράφηκε για ένα εξάμηνο στον Πανιώνιο. Το καλοκαίρι του 2004 μετακινήθηκε Κέρκυρα όπου αγωνίστηκε μόνο σε 2 αγώνες Κυπέλλου για να καταλήξει τον Γενάρη του 2005 στη Λάρισα, όπου με τη φανέλα της ΑΕΛ αγωνίστηκε μέχρι το καλοκαίρι του 2012. Για τα επόμενα δυο χρόνια υπήρξε παίκτης του Ολυμπιακού Βόλου και έκλεισε την καριέρα του το 2015 στον Απόλλωνα Καλαμαριάς.

Εθνικές ομάδες
Σε επίπεδο Εθνικών ομάδων, ο Κατσιαρός αγωνίστηκε την περίοδο 1997-1999 στην Εθνική Ελλάδος Κ-21.

Παραπομπές 

Ποδοσφαιριστές Εθνικής Ελλάδας Κ21
Ποδοσφαιριστές Α.Ε. Λάρισας
Ποδοσφαιριστές Πανιωνίου
Ποδοσφαιριστές Άρη Θεσσαλονίκης
Έλληνες ποδοσφαιριστές

Ποδοσφαιριστές Απόλλων Καλαμαριάς
Ποδοσφαιριστές Ολυμπιακού Βόλου
Ποδοσφαιριστές Σούπερ Λιγκ Ελλάδας
Ποδοσφαιριστές Σούπερ Λιγκ 2 Ελλάδας
Πατριάρχης της Δύσης

Ο τίτλος Πατριάρχης της Δύσης () χρησιμοποιήθηκε σε διάφορες περιστάσεις ως ένας από τους επίσημους τίτλους του επισκόπου της Ρώμης, ως ανώτατη αρχή της Λατινικής Εκκλησίας. Με την έκδοση της Ποντιφικής Επετηρίδας του 2006, ο τίτλος έπαψε να αποτελεί επίσημο τίτλο  του Ποντίφικα.

Ιστορία 
Η προέλευση του όρου του  συνδέεται με την προσθήκη στα τρία αρχαία πατριαρχεία, δηλαδή της Ρώμης, της Αντιόχειας και της Αλεξάνδρειας, των πατριαρχείων Κωνσταντινουπόλεως και Ιεροσολύμων. Στη νέα Πενταρχία, με εξαίρεση την Ρώμη, οι υπόλοιπες τέσσερις εκκλησιαστικές αρχές ήταν κάτω από τον άμεσο έλεγχο της Βυζαντινής Αυτοκρατορίας και οι επικράτειές τους ορίζονταν βάση συγκεκριμένων γεωγραφικών περιοχών. Η Ρώμη, από την άλλη πλευρά, έγινε η έδρα με εξουσία επί των περιοχών της Δυτικής Ρωμαϊκής Αυτοκρατορίας.

Το 450, ο Βυζαντινός Αυτοκράτορας Θεοδόσιος Β΄ απηύθυνε επιστολή στον πάπα Λέοντα Α΄, στην οποία τον ανέφερε ρητά ως Πατριάρχη της Δύσης (αυτή είναι η πρώτη ιστορική αναφορά πάπα με αυτή την ιδιότητα). Μετά την ανάκτηση της Δυτικής Ρωμαϊκής Αυτοκρατορίας από τον Ιουστινιανό Α΄ η ανατολική νομοθεσία συμπεριέλαβε τη Ρώμη, ενώ με τους κυρωτικούς νόμους του 554 το αυτοκρατορικό εκκλησιαστικό σύστημα της Πενταρχίας τέθηκε πλήρως σε εφαρμογή. Το 642, καθώς οι Βυζαντινοί Αυτοκράτορες επέβαλαν την υποστήριξη του Μιαφυσιτισμού στους πάπες, ο πάπας Θεόδωρος Α΄ ανέλαβε επίσημα για πρώτη φορά τον τίτλο του Πατριάρχη της Δύσης.

Αποποίηση
Στις 22 Μαρτίου 2006, το Βατικανό εξέδωσε μια ανακοίνωση με την οποία εξηγούσε ότι η παράλειψη του τίτλου από την Ποντιφική Επετηρίδα έγινε υπό το σκεπτικό ότι εκφράζει μια «ιστορική και θεολογική πραγματικότητα» και ότι «είναι χρήσιμη (η παράλειψη) για τον οικουμενικό διάλογο». Το Βατικανό δήλωσε ότι ο τίτλος του Πατριάρχη της Δύσης συμβόλιζε μία ειδική σχέση του πάπα και τη δικαιοδοσία του επί της Λατινικής Εκκλησίας, ενώ η παράλειψη του τίτλου δεν αλλάζει τη σχέση μεταξύ της Αγίας Έδρας και των Ανατολικών Εκκλησιών, όπως διακηρύχθηκε επίσημα από τη Δεύτερη Σύνοδο του Βατικανού.

Παραπομπές 

Δυτικός Χριστιανισμός
Νικόλαος Αναγνωστόπουλος

Ο Νίκος Αναγνωστόπουλος (Στάδιο Αρκαδίας, 1931- Αθήνα, 26 Ιουνίου 2019) ήταν Έλληνας πολιτικός μηχανικός και βουλευτής.

Σπούδασε πολιτικός μηχανικός στο Εθνικό Μετσόβιο Πολυτεχνείο από όπου αποφοίτησε με άριστα. Πρωτοεκλέχθηκε βουλευτής το 1963 με την ΕΡΕ. Επανεξελέγη το 1964 με την ΕΡΕ και το 1974 (πρώτος σε σταυρούς στην Α' Αθηνών), το 1981, το 1985 και το 1989 με τη Νέα Δημοκρατία. Δώρισε όλη την περιουσία του στο Ελληνικό Δημόσιο.

Παραπομπές 

Βουλευτές Α' Αθηνών
Βουλευτές εκλεγμένοι με τη Νέα Δημοκρατία
Κατάλογος πρωθυπουργών της Βουλγαρίας



Δημοκρατία της Βουλγαρίας (1990–σήμερα)
Καψάλα Αγίου Όρους

Η Καψάλα είναι περιοχή του Αγίου Όρους.

Παραπομπές

Άγιο Όρος
Μονή Παντοκράτορος
Μονή Σταυρονικήτα
Πρωτάθλημα καλαθοσφαίρισης Α΄ εθνικής κατηγορίας ανδρών 1974-1975

Το Πρωτάθλημα καλαθοσφαίρισης Α' εθνικής κατηγορίας ανδρών 1974-75 διεξήχθηκε με 12 ομάδες και ολοκληρώθηκε στις 5 Απριλίου 1975.

Πρωταθλητής αναδείχθηκε ο Παναθηναϊκός. Υποβιβάστηκαν Δημόκριτος και Παγκράτι. Συμμετείχαν ακόμη: ΑΕΚ, Άρης, Μαρούσι, Ολυμπιακός, Πανελλήνιος, Πανιώνιος, ΠΑΟΚ, Σπόρτιγκ και ΧΑΝΘ. Ο τίτλος κρίθηκε στο φινάλε καθώς ο προπορευόμενος Ολυμπιακός υπέστη δύο από τις συνολικά τρεις ήττες του στο πρωτάθλημα στα τελευταία 3 παιγνίδια (από Παναθηναϊκό 60-63 και από ΠΑΟΚ 75-77 στη Θεσσαλονίκη)

Βαθμολογία

Ρόστερ Ομάδων 

 ΑΕΚ (Κώστας Μουρούζης): Γιαννουζάκος, Τρόντζος, Κόντος, Βαφόπουλος, Χριστοφόρου, Νεσιάδης, Δημητριάδης, Τσοσκάνογλου, Νυδριώτης, Καντέλης, Κομνηνάκης.
 Άρης: Παπαγεωργίου, ...
 Δημόκριτος: Τσίλης, ...
 Μαρούσι: Φωσσές, Φαφούτης, Δαρίβας, Τσουκλίδης, Αραποστάθης, Μαραθιανάκης, Δοζεντάκης, Σισμανίδης.
 Ολυμπιακός: Καστρινάκης, Γιατζόγλου, Διάκουλας, Μελλίνι, Σισμανίδης, Γράμμος, Μπαρλάς, Γκαρώνης.
 Παγκράτι: Λάνθιμος, Ραφτόπουλος, Γαβριηλίδης, Τριανταφύλλου, Στρουμπούλης, Σκούταρης, Ζαφειρόπουλος, Λάμπρου.
 Παναθηναϊκός: Κέφαλος, Κόντος, Κορωναίος, Κοκολάκης, Παπαντωνίου, Παπάζογλου, Ιορδανίδης.
 Πανελλήνιος: Γκούμας, Βλαβάκης, Μανώλας, Μαραγκός, Ευθυμίου, Χαϊκάλης, Πάσαρης, Παπαχριστόπουλος, Λέκκας.
 Πανιώνιος: Μίσσας, Δενδρινός, Πέππας, Λαζαρίδης, Τσικίνης, Παύλου.
 ΠΑΟΚ:
 Σπόρτιγκ: Σταμέλος, Πανταζής, Ζακυνθινός, Τυπάλδος, Κατσαφάδος, Βασιλόπουλος, Κλάδης.
 ΧΑΝΘ: Ανανιάδης, ...

Πηγές 

 Ψηφιακό αρχείο εφημερίδας Μακεδονία. Εθνική Βιβλιοθήκη της Ελλάδας.

Παραπομπές 

Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1974 1975
Πρωταθλημα Ελλαδος Α Ανδρων 1979 1975
Γουάιλον Τζένινγκς

Ο Γουέιλον Τζένινγκς(γεννημένος ως Waylon Arnold Jennings: 15 Ιουνίου 1937 – 13 Φεβρουαρίου 2002) ήταν Αμερικανός τραγουδιστής, τραγουδοποιός και μουσικός που πρωτοστάτησε στο κίνημα της παράνομης κάντρι (outlaw country), υποείδος της κάντρι μουσικής σκηνής.
 
Σε ηλικία οκτώ ετών ξεκίνησε να παίζει κιθάρα, ενώ στην ηλικία των δώδεκα ετών ασχολήθηκε με το ραδιόφωνο και δημιούργησε το πρώτο του συγκρότημα, τους The Texas Longhorns. Ο Τζένινγκς άφησε το γυμνάσιο σε ηλικία δεκαέξι ετών, αποφασισμένος να γίνει μουσικός και εργάστηκε ως ερμηνευτής και DJ σε αρκετούς ραδιοφωνικούς σταθμούς. Το 1958, ο Αμερικανός τραγουδιστής και τραγουδοποιός του συγκροτήματος The Crickets, Μπάντι Χόλι κανόνισε την πρώτη ηχογράφηση του Τζένινγκς και τον προσέλαβε να γίνει ο μπασίστας του συγκροτήματος. Ο Τζένινγκς ακύρωσε τελευταία στιγμή τη θέση του στην μοιραία πτήση της 3ης Φεβρουαρίου 1959 που συνετρίβη και σκότωσε όλα τα μέλη του συγκροτήματος, στο Κλείαρ Λέϊκ της Αϊόβα. Μετά τον ξαφνικό θάνατο των The Crickets, ο Τζένινγκς δημιούργησε τους The Waylors, ένα ροκαμπίλυ συγκρότημα που έπαιζε στο Σκοτσντέϊλ της Αριζόνα. Αρχικά, ηχογράφησαν για τις δισκογραφικές εταιρείες Trend Records και A&M Records αλλά τελικά υπόγραψαν συμβόλαιο με την RCA Records, κυκλοφορώντας τα άλμπουμ «Lonesome, On’ry and Mean» και «Honky Tonk Heroes», τα οποία ενθουσίασαν τους κριτικούς. Αργότερα ακολούθησαν και τα επίσης επιτυχημένα άλμπουμ «Dreaming My Dreams» και «Are You Ready for the Country».

Κατά τη διάρκεια της δεκαετίας του 1970, ασχολήθηκε και διαμόρφωσε την παράνομη κάντρι(outlaw country). Με τους Γουίλι Νέλσον, Τομπαλ Γκλάσερ και Τζέσι Κόλτερ ηχογράφησε το 1976 το πρώτο πλατινένιο άλμπουμ της κάντρι μουσικής, «Wanted! The Outlaws!», ενώ ένα χρόνο αργότερα κυκλοφόρησε το «Ol’ Waylon» που περιείχε το «Luckenbach, Texas (Back to the Basics of Love)». Εμφανίστηκε σε ταινίες και τηλεοπτικές σειρές, συμπεριλαμβανομένης της Sesame Street και τους Dukes of Hazzard, συνθέτοντας και τραγουδώντας το θεματικό τραγούδι της σειράς, παρέχοντας και την αφήγησή της. Στις αρχές της δεκαετίας του 1980, ο Τζένινγκς πάλεψε τον εθισμό του με την κοκαΐνη, τον οποίο ξεπέρασε το 1984.     

Στα μέσα της δεκαετίας του 1980, ο Τζένινγκς δημιούργησε μαζί με τους Τζόνι Κας, Γουίλι Νέλσον και Κρις Κριστόφερσον το συγκρότημα The Highwaymen, κυκλοφορώντας τρία άλμπουμ μεταξύ 1985 και 1995. Από το 1997 και μετά έκανε λιγότερες περιοδείες για να περάσει περισσότερο χρόνο με την οικογένειά του. Μεταξύ 1999 και 2001, οι εμφανίσεις του περιορίστηκαν λόγω προβλημάτων υγείας. Το 2001, εισήχθη στο Country Music Hall of Fame ενώ στις 13 Φεβρουαρίου 2002 πέθανε από επιπλοκές με τον διαβήτη σε ηλικία εξήντα τεσσάρων ετών. Το 2007, του απονεμήθηκε μετά θάνατον το βραβείο Cliffie Stone Pioneer Award από την Ακαδημία της Κάντρι Μουσικής.

Πηγές 

 RollingStone.com
 AllMusic.com

Παραπομπές
Λίμνη Κισίμπα

Η Λίμνη Κισίμπα (Lake Kisiba) ή άλλως Λίμνη Μασόκο (Lake Masoko) είναι λίμνη - κρατήρας και βρίσκεται 19 km από το Tukuyu, στην Περιοχή Ρούνγκουε, στην Περιφέρεια Μπέυα της Τανζανίας.

Είναι επίσης γνωστή και ως Λίμνη - Κρατήρας Κισίμπα (Kisiba Crater Lake) ή και ως Λίμνη = Κρατήρας Μασόκο (Masoko Crater Lake).

Η Λίμνη Κισίμπα είναι μία από της εννέα λίμνες - κρατήρες στη νότια Τανζανία: οι υπόλοιπες οκτώ λίμνες είναι οι λίμνες Ικάπου (Ikapu), Ιλάμπα (Ilamba), Ιτάμπα (Itamba), Ιτέντε (Itende), Κινγκίρι (Kingiri), Κουιουνγουλούλου (Kyungululu), Ντουάτι (Ndwati) και Νγκόζι (Ngozi) καθώς και οι ρηχές δορυφορικές λίμνες Τσικουκούτου (Chikukutu) και Τσιλινγκάλι (Chilingali) στο κεντρικό Μαλάουι.

Η λίμνη βαθαίνει σχετικά απότομα και το μέγιστο βάθος της φτάνει τα 35 μ.

Πρόσβαση
Ο κόσμος που επιθυμεί να επισκεφθεί το αξιοθέατο, παίρνει τα μέσα μαζικής μεταφοράς από το σταθμό λεωφορείων της πόλης Tukuyu μέχρι το χωριό Masoko που βρίσκεται βορείως της λίμνης.

Ιστορία 
Ιστορικά η περιοχή ελεγχόταν κατά τον Α΄ Παγκόσμιο Πόλεμο από τους Γερμανούς, καθώς εκεί είχαν το στρατιωτικό τους κέντρο. 

Πλησίον της λίμνης υπάρχει και ένα δέντρο mvule που είναι το γηραιότερο δέντρο στην περιοχή, καθώς έχει ηλικία άνω των 500 ετών.

Δράσεις 
Η περιοχή είναι όμορφη με υδάτινα σώματα που περιβάλλονται από το φυσικό δάσος. Οι αλιευτικές δραστηριότητες πραγματοποιούνται από τους ντόπιους.

Η λίμνη ενδείκνυται για ποικίλες τουριστικές δραστηριότητες όπως: κολύμβηση, παράλια σπορ, πεζοπορία, παρατήρηση πτηνών κτλ.

Δείτε επίσης 
 Περιφέρεια Μπέυα 
 Περιοχή Ρούνγκουε

Σημειώσεις 

Παραπομπές Σημειώσεων

Παραπομπές

Εξωτερικοί σύνδεσμοι 
   Lake Kisiba Masoko

Γεωγραφία της Περιφέρειας Μπέυα
Λίμνες της Τανζανίας
Φίλιπ Ζίνκερναγκελ

Ο Φίλιπ Άκσελ Φρίγκαστ Ζίνκερναγκελ (δανικά: Philip Aksel Frigast Zinckernagel) (γενν. 16 Δεκεμβρίου 1994) είναι Δανός επαγγελματίας ποδοσφαιριστής, ο οποίος αγωνίζεται ως πλάγιος μέσος για τη Σταντάρ Λιέγης, με μορφή δανεισμού από τον Ολυμπιακό.

Σταδιοδρομία σε συλλόγους 
Τον Μάρτιο του 2018, ο Ζίνκερναγκελ εντάχθηκε στην ΦΚ Μπόντε/Γκλιμτ από τη Σόνεγιουσκε Φόντμπολτ για 200.000 ευρώ.

Σημείωσε 19 γκολ καθώς η Μπόντε/Γκλιμτ κέρδισε τον πρώτο της τίτλο Πρωταθλήματος Νορβηγίας το 2020. Σκόραρε επίσης τρία γκολ στην προκριματική φάση του ΟΥΕΦΑ Γιουρόπα Λιγκ 2020–21 πριν χάσει από την ΑΚ Μίλαν στον τρίτο προκριματικό γύρο.

Την 1η Ιανουαρίου 2021, υπέγραψε συμβόλαιο πεντέμισι ετών με την αγγλική Γουότφορντ. Σκόραρε το πρώτο του γκολ για τη Γουότφορντ στη νίκη με 6–0 εναντίον της Μπρίστολ Σίτι στις 13 Φεβρουαρίου 2021.

Στις 7 Αυγούστου 2021, ο Ζίνκερναγκελ υπέγραψε ως δανεικός για μια σεζόν με τη Νότιγχαμ Φόρεστ της Φούτμπολ Λιγκ Τσάμπιονσιπ. Σκόραρε το πρώτο του γκολ για τον σύλλογο σε μια ήττα με 2–1 από την Μπλάκμπερν Ρόβερς στις 18 Αυγούστου 2021. Στις 10 Ιουνίου 2022, η Φόρεστ ανακοίνωσε ότι ο Ζίνκερναγκελ θα επέστρεφε στη Γουότφορντ με τη λήξη του δανεισμού του.

Στις 24 Ιουνίου 2022, ο Ολυμπιακός ανακοίνωσε την απόκτηση του Ζίνκερναγκελ με τριετές συμβόλαιο.

Εθνική ομάδα 
Ο Ζίνκερναγκελ έχει αγωνιστεί με τις «μικρές» εθνικές Δανίας Κ18 και Κ20.

Διακρίσεις 
Μπόντε/Γκλιμτ

 Πρωτάθλημα Νορβηγίας: 2020

Νότιγχαμ Φόρεστ

 Πλέι οφ Τσάμπιονσιπ: 2022

Ατομικές

 Παίκτης της Χρονιάς στην Eliteserien: 2020

Παραπομπές

Εξωτερικοί σύνδεσμοι 
 Προφίλ στο transfermarkt.com

Δανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Δανίας Κ18
Ποδοσφαιριστές Εθνικής Δανίας Κ20
Ποδοσφαιριστές ΧΜ Κέγιε
Ποδοσφαιριστές ΦΚ Χέλσινγκορ
Ποδοσφαιριστές Σόνεγιουσκε Φόντμπολτ
Ποδοσφαιριστές Σουπερλίγκα Δανίας
Ποδοσφαιριστές ΦΚ Μπόντε/Γκλιμτ
Ποδοσφαιριστές Τίπελιγκαεν
Ξένοι ποδοσφαιριστές στη Νορβηγία
Δανοί ποδοσφαιριστές στο εξωτερικό
Ποδοσφαιριστές Γουότφορντ ΦΚ
Ποδοσφαιριστές Φούτμπολ Λιγκ (Αγγλία)
Ξένοι ποδοσφαιριστές στην Αγγλία
Ποδοσφαιριστές Νότιγχαμ Φόρεστ
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Σταντάρ Λιέγης
Ιλού-Σούμα

Ο Ιλού-Σουμά γιος του Σαλίμ-αχούμ ήταν βασιλιάς της Ασσυρίας τον 20o αιώνα π.Χ.
Το μέγεθος της βασιλείας του αμφισβητείται καθώς ο Κατάλογος Ασσυρίων βασιλέων τον καταγράφει "σαν ένας από τους βασιλείς που έχουν βρεθεί σε επιγραφές χωρίς όνομα αλλά είναι γνωστό το επώνυμο του". Ο γιος του Ερισούμ Α΄ τον διαδέχθηκε και βασίλευσε 40 χρόνια ή 30 σύμφωνα με την μία έκδοση, τον ακολούθησε ο επόμενος γιος του Ικουνούμ. Ο Ερισούμ Α΄ καταγράφεται ως "αντιβασιλεύς του Ασσούρ, πιστός στον θεό Ασσούρ και στην θεά Ινάννα". Ο Κατάλογος Ασσυριακών βασιλέων καταγράφει "82 βασιλείς από τον Ερισούμ Α΄ γιο του Ιλού-Σουμά μέχρι τον Ασσουρμπανιπάλ γιο του Εσαρχαδδών με τον οποίο η Ασσυριακή αυτοκρατορία έφτασε στο μέγιστο της δύναμης της. Τα "Χρονικά των Πρώτων Ασσυρίων βασιλέων" τον σχετίζουν με τον σύγχρονο του Σού Αμπού που ταυτίζεται με τον Σουμού Αμπούμ (περί το 1830 π.Χ.) τον ιδρυτή της Α΄ Δυναστείας της Βαβυλώνας. Τα Χρονικά χρησιμοποιούν τον όρο "μάχη", πιθανότατα περιγράφουν τους πολέμους του με τον Σουμού Αμπού που διεκδικούσε τα νότια σύνορα του βασιλείου του, μια λίθινη επιγραφή περιγράφει τις επιχειρήσεις του Ιλού-Σουμά στον νότο :"Η ελευθερία των Ακκάδων και των παιδιών τους στον νότο αποκαταστάθηκε, ελευθέρωσα τα εδάφη στα σύνορα των ελών, την Ουρ, την Νιππούρ, την Αουάλ στο όνομα του θεού Ασσούρ και της θεάς Ινάννας".

Ο ιστορικός Μόγκενς Τρόλε Λάρσεν (γεν. 1937) διαβεβαιώνει ότι οι προσπάθειες του Ιλού-Σουμά να ιδρύσει σταθμούς στον νότο είχαν σχέση περισσότερο με το εμπόριο του χαλκού στον κόλπο παρά με τις πολεμικές επιχειρήσεις. Οι σταθμοί ήταν στα κύρια σημεία στα οποία διασταυρώνονταν οι τρεις μεγάλοι δρόμοι με τα βασιλικά καραβάνια. Οι βασικές προτεραιότητες του Ιλού-Σουμά ήταν η οικοδόμηση του ναού της Ιστάρ, τα τείχη της πόλης και να διευθετήσει τα νερά των μεγαλύτερων πηγών στις δύο μεγάλες πύλες. Ο μετέπειτα βασιλιάς Τικουλτί Νινουρτά Α΄ τον απομνημονεύει για την οικοδόμηση του ναού τις Ιστάρ, αναφέρει ότι έζησε 720 χρόνια πριν από αυτόν όταν βασίλευαν οι "βασιλείς που τα ονόματα τους δεν ήταν γνωστά" και καταγράφει για πρώτη φορά την διάρκεια της βασιλείας του στα 21 χρόνια".

Παραπομπές

Πηγές

A. K. Grayson (1972). Assyrian Royal Inscriptions, Τόμ. 1. Otto Harrassowitz
Jean-Jacques Glassner (2005). Mesopotamian Chronicles. 
M. Trolle Larsen (1976). The Old Assyrian City-State and its Colonies. Akademisk Forlag. 
Emélie Kuhrt (1998). "The Old Assyrian merchants". In Helen Parkins, Christopher Smith (ed.). Trade, traders, and the ancient city. Routledge. 
Cambridge Ancient History: Assyria 2060-1816 BC, 1966.

Βασιλείς της Ασσυρίας
Ελ Καλαφάτε

Το Ελ Καλαφάτε (), επίσης γνωστό ως Καλαφάτε (Calafate), είναι πόλη στην Παταγονία της Αργεντινής. Βρίσκεται στη νότια όχθη της λίμνης Αρχεντίνο, στο νοτιοδυτικό τμήμα της επαρχίας Σάντα Κρουζ, περίπου 320 χιλιόμετρα βορειοδυτικά του Ρίο Γαλιέγος. Το όνομα της πόλης προέρχεται από έναν μικρό θάμνο με κίτρινα άνθη και σκούρα μπλε μούρα που είναι πολύ διαδεδομένος στην Παταγονία: το καλαφάτε (Berberis buxifolia).

Το Ελ Καλαφάτε είναι σημαντικός τουριστικός προορισμός ως κόμβος για επίσκεψη σε διάφορες τοποθεσίες του εθνικού πάρκου Λος Γκλασιάρες, συμπεριλαμβανομένων των παγετώνων Περίτο Μορένο, Σέρο Τσαλτέν και Σέρο Τόρε.

Ιστορία 
Η ιστορία του Ελ Καλαφάτε ξεκίνησε τις πρώτες δεκαετίες του 20ού αιώνα. Αρχικά, ήταν απλώς ένα καταφύγιο για τους εμπόρους μαλλιού. Η πόλη ιδρύθηκε επίσημα το 1927 από την κυβέρνηση της Αργεντινής για την προώθηση του εποικισμού, αλλά ήταν η δημιουργία του κοντινού Εθνικού Πάρκου Περίτο Μορένο το 1937 που πυροδότησε την ανάπτυξη και την κατασκευή καλύτερης οδικής πρόσβασης.

Μεταφορές 
Τα 220 χιλιόμετρα που χωρίζουν το Καλαφάτε από το Ελ Τσαλτέν στην άλλη πλευρά της λίμνης Αρχεντίνο στο εθνικό πάρκο είναι ασφαλτοστρωμένα, όπως και τα 315 χιλιόμετρα μέχρι το Ρίο Γαλιέγος. Άλλες αποστάσεις είναι: προς Μπαριλότσε 1.400 χιλιόμετρα, προς Εσκέλ 1.108 χιλιόμετρα (εν μέρει χωματόδρομοι), προς Κομοδόρο Ριβαδάβια 959 χιλιόμετρα, προς Πουέρτο Μαντρύν 1.388 χιλιόμετρα, προς Μπουένος Άιρες 2.727 χιλιόμετρα, προς Ουσουάια 863 χιλιόμετρα.

Η πόλη εξυπηρετείται από το διεθνές αεροδρόμιο του Ελ Καλαφάτε  που βρίσκεται περίπου 20 χλμ ανατολικά του οικισμού.

Πληθυσμός 
Ο πληθυσμός της πόλης σύμφωνα με την απογραφή του 2010 είναι 16.655 κάτοικοι, σημειώνοντας αύξηση 11% από τους 6.410 κατοίκους το 2001.

Κλίμα 
Το Ελ Καλαφάτε έχει ψυχρό ημίξηρο κλίμα (Köppen BSk) με δροσερά έως θερμά, πολύ ξηρά καλοκαίρια και δροσερούς έως ψυχρούς, ελαφρώς υγρότερους χειμώνες. Οι ακραίες συνθήκες ψύχους και ζέστης της πόλης μετριάζονται από την επίδραση της λίμνης Αρχεντίνο. Η προκυμαία της πόλης βρίσκεται σε έναν μεγάλο ρηχό κόλπο που συχνά παγώνει το χειμώνα, επιτρέποντας στους κατοίκους να κάνουν πατινάζ στον πάγο. Η υψηλότερη θερμοκρασία που καταγράφηκε ήταν 30,7 °C (87,3 °F) στις 6 Φεβρουαρίου 1962, ενώ η χαμηλότερη θερμοκρασία που καταγράφηκε ήταν -17,4 °C (0,7 °F) στις 27 Ιουλίου 2014.

Παραπομπές

Εξωτερικοί σύνδεσμοι 
 Elcalafate.gov.ar, Επίσημος κυβερνητικός ιστότοπος

Πόλεις της Αργεντινής
Εθνική Ελλάδας (παράκτια χειροσφαίριση γυναικών)

Η εθνική ομάδα παράκτιας χειροσφαίρισης γυναικών Ελλάδας (εναλλακτικά εθνική beach handball γυναικών), είναι το αντιπροσωπευτικό γυναικείο συγκρότημα της Ελλάδας στις διεθνείς διοργανώσεις παράκτιας χειροσφαίρισης. Υπάγεται στην Ομοσπονδία Χειροσφαιρίσεως Ελλάδας (Ο.Χ.Ε.). 

Η εθνική ομάδα παράκτιας χειροσφαίρισης γυναικών Ελλάδας υπήρξε Παγκόσμια Πρωταθλήτρια στην παράκτια χειροσφαίριση, αφού στην πρώτη της συμμετοχή σε παγκόσμιο πρωτάθλημα, κατέκτησε το τρόπαιο του Παγκοσμίου Πρωταθλήματος Παράκτιας Χειροσφαίρισης 2018 που διεξήχθη στο Καζάν της Ρωσίας, νικώντας στον τελικό την αντίστοιχη εθνική ομάδα της Νορβηγίας με 2-1 σετ. 

Επίσης είναι η Χρυσή Μεσογειονίκης, αφού κατέκτησε το χρυσό μετάλλιο στους Μεσογειακούς Παράκτιους Αγώνες 2019 που διεξήχθησαν στην Πάτρα, νικώντας το αντιπροσωπευτικό συγκρότημα της Πορτογαλίας με 2-0 σετ. Νωρίτερα, στους πρώτους Μεσογειακούς Παράκτιους Αγώνες που διεξήχθησαν το 2015 στην Πεσκάρα της Ιταλίας, είχε κατακτήσει το αργυρό μετάλλιο.

Τίτλοι και διακρίσεις 
1 Παγκόσμιο Πρωτάθλημα Παράκτιας Χειροσφαίρισης: 2018

1 Χρυσό Μετάλλιο σε Μεσογειακούς Παράκτιους Αγώνες: 2019

1 Αργυρό Μετάλλιο σε Μεσογειακούς Παράκτιους Αγώνες: 2015

Συμμετοχή και κατάταξη σε διεθνείς διοργανώσεις

Παγκόσμια Πρωταθλήματα

Μεσογειακοί Παράκτιοι Αγώνες

Διακεκριμένες συνθέσεις

Η σύνθεση της ομάδας που κατέκτησε το Παγκόσμιο Πρωτάθλημα 2018 
Η σύνθεση της ομάδας που κατέκτησε το Παγκόσμιο Πρωτάθλημα το 2018 στο Καζάν είναι η εξής:

Τεχνικό επιτελείο:

Η σύνθεση της ομάδας που κατέκτησε το Χρυσό στους Μεσογειακούς Παράκτιους Αγώνες 2019 
Η σύνθεση της ομάδας που κατέκτησε το Χρυσό Μετάλλιο στους Μεσογειακούς Παράκτιους Αγώνες 2019 στην Πάτρα είναι η εξής:

Η σύνθεση της ομάδας που κατέκτησε το αργυρό μετάλλιο στους Μεσογειακούς Παράκτιους Αγώνες 2015 
Η σύνθεση της ομάδας που κατέκτησε το αργυρό μετάλλιο στους Μεσογειακούς Παράκτιους Αγώνες 2015 στην Πεσκάρα της Ιταλίας, είναι η εξής:

Τρέχουσα σύνθεση 
Η τρέχουσα σύνθεση της Εθνικής Ελλάδας όπως αγωνίζεται στο Παγκόσμιο Πρωτάθλημα 2022 στο Ηράκλειο:

Παραπομπές 

Εθνικές αθλητικές ομάδες της Ελλάδας
Ικουνούμ

Ο Ικουνούμ, βασιλιάς της Ασσυρίας (1934 π.Χ. - 1921 π.Χ.) ήταν μικρότερος γιος του βασιλιά Ιλού-Σούμα, διαδέχθηκε τον μεγαλύτερο αδελφό του Ερισούμ Α΄, τον ίδιο διαδέχθηκε ο γιος του Σαργών Α΄. Ο Ικονούμ οικοδόμησε ναό αφιερωμένο στην θεά Νινκιγκάλ, επέκτεινε τις οχυρώσεις της πρωτεύουσας Ασσούρ και ίδρυσε εμπορικές αποικίες στην Μικρά Ασία.

Παραπομπές

Πηγές

Rogers, Robert (2003). A History of Babylonia and Assyria
Bertman, Stephen (2005). Handbook to Life in Ancient Mesopotamia. New York: Oxford UP. 

Βασιλείς της Ασσυρίας
Κώστας Γούναρης

Ο Κώστας Γούναρης (1929-2020) ήταν ζωγράφος από τη Θεσσαλονίκη. Στα έργα του αποτύπωσε κτίρια, μνημεία και γειτονιές κυρίως της γενέτειράς του αλλά και άλλων περιοχών και πόλεων στην Ελλάδα και το εξωτερικό.

Βιογραφικό 
Ο Κώστας Γούναρης γεννήθηκε στη Θεσσαλονίκη, το 1929, και άρχισε να ζωγραφίζει από παιδί. Αφού τελείωσε το σχολείο ο πατέρας του τον έστειλε στην Εμπορική Σχολή προκειμένου μετά να συνεχίσει την επιχείρηση του παρά την προτροπή μιας δασκάλας του, που είχε ήδη αναγνωρίσει το ταλέντο του, να σπουδάσει στη Σχολή Καλών Τεχνών. Στη διάρκεια της Κατοχής το σπίτι τους επιτάχθηκε και έτσι η οικογένεια του αναγκάστηκε να μετακομίσει σε ένα άλλο σπίτι. Στο υπόγειο αυτού του σπιτιού  έμενε ένας αγιογράφος από τον οποίο ο νεαρός τότε Γούναρης έμαθε για τα χρώματα και το τρόπο επεξεργασίας τους. Τη χρήση της ακουαρέλας την έμαθε από τον Αντώνη Μυστακίδη, που ήταν γνωστός στα λογοτεχνικά γράμματα ως Μεσεβρινός. Μέσω του Μυστακίδη ο Γούναρης ήρθε σε επαφή με τον κύκλο του φωτογραφείου του Λυκίδη, όπου μαζεύονταν αρκετοί ζωγράφοι μεταξύ των οποίων και ο Κενάν Μεσαρέ. Αφού ολοκλήρωσε τη στρατιωτική του θητεία ο Γούναρης εγκαταστάθηκε στην Ελβετία όπου εργάστηκε σε ένα εργοστάσιο επίπλων ενώ παράλληλα ζωγράφιζε. Από εκείνη την περίοδο υπάρχουν έργα του με σινική μελάνη και κάρβουνο και θεματολογία τόσο από τη Θεσσαλονίκη όσο και από την Ελβετία. Το 1963 επέστρεψε με την οικογένεια του στη Θεσσαλονίκη.

Το 1974 συμμετείχε σε μια ομαδική έκθεση, η οποία πραγματοποιήθηκε στη Μικρή Πινακοθήκη Διαγώνιος, που είχε ιδρύσει εκείνη τη χρονιά στη Θεσσαλονίκη ο φίλος του Ντίνος Χριστιανόπουλος. Στον ίδιο χώρο ο Γούναρης πραγματοποίησε πέντε ατομικές εκθέσεις από το 1979 μέχρι το 1991. Στα έργα της πρώτης έκθεσης αποτυπώνονται λαϊκά σπίτια, εγκαταλειμμένα αρχοντικά, μνημεία και μοναστήρια  καθώς και αστικές γειτονιές της Θεσσαλονίκης. Στη τρίτη έκθεση, το 1984, το κύριο θέμα είναι το Άγιον Όρος ενώ στις επόμενες δύο εκθέσεις ήταν και πάλι η Θεσσαλονίκη και η Αρναία. Μετά το κλείσιμο της Μικρής Πινακοθήκης, το 1994, ο Γούναρης πραγματοποίησε άλλες τρεις ατομικές εκθέσεις, το 1997, το 2002 και το 2005, σε άλλους χώρους. Το 2008 πραγματοποιήθηκε αναδρομική έκθεση του έργου του στη Δημοτική Πινακοθήκη Θεσσαλονίκης ενώ πέντε χρόνια αργότερα οργανώθηκε μια κατ’ ουσίαν δεύτερη αναδρομική έκθεση του έργου του, στη Φιλόπτωχο Αδελφότητα Ανδρών Θεσσαλονίκης.

Παραπομπές

Πηγή 
Η ζωή και το έργο του Κώστα Γούναρη, της Σταυρούλας Μαυρογένη (Αναπληρώτρια Καθηγήτρια του Τμήματος Βαλκανικών Σλαβικών και Ανατολικών Σπουδών του Πανεπιστημίου Μακεδονίας), Περιοδικό Φιλόλογος, Τετραμηνιαία έκδοση του συλλόγου αποφοίτων της Φιλοσοφικής σχολής του Πανεπιστημίου Θεσ/νίκης, τόμος ΝΑ’, τεύχος 182, Σεπτέμβριος -Δεκέμβριος 2021.

Εξωτερικός σύνδεσμος 
https://www.grtimes.gr/ellada/kostas-goynaris-o-zografos-poy-ymnise-me-chroma

Έλληνες ζωγράφοι
Επισιτιστική κρίση 2022

Το 2022 σημειώθηκε ραγδαία αύξηση των τιμών των τροφίμων και ελλείψεις σε προμήθειες σε όλον τον κόσμο. Προκλήθηκε από μία σειρά αιτιών, όπως οι επιπτώσεις της πανδημίας του κορωνοϊού, του ρωσοουκρανικού πολέμου και φυσικών καταστροφών.

Μετά τη ρωσική εισβολή στην Ουκρανία, ο Διεθνής Οργανισμός Τροφίμων και Γεωργίας, καθώς και άλλοι παρατηρητές των αγορών βασικών προϊόντων διατροφής, προειδοποίησαν για κατάρρευση της προσφοράς τροφίμων και αυξήσεις τιμών

Ωστόσο υπάρχει και η άποψη ότι οι κυρώσεις προς την Ρωσία μάλλον όξυναν ένα πρόβλημα που είχε παρουσιαστεί από την Άνοιξη του 2021.
Τον Φεβρουάριο του 2022, οι τιμές των τροφίμων αυξήθηκαν κατά 20% σε σχέση  με τον ίδιο μήνα του 2021, ενώ τον Μάρτιο αυξήθηκαν κατά    40% σε σχέση με τον ίδιο μήνα του 2021. Η

Μεγάλο μέρος της ανησυχίας σχετίζεται με ελλείψεις προσφοράς βασικών βασικών καλλιεργειών, όπως το σιτάρι, ο αραβόσιτος και οι ελαιούχοι σπόροι, που θα μπορούσαν να προκαλέσουν αυξήσεις των τιμών. Η εισβολή οδήγησε επίσης σε αυξήσεις των τιμών των καυσίμων και των λιπασμάτων, προκαλώντας περαιτέρω ελλείψεις τροφίμων και αυξήσεις τιμών.

Παραπομπές

Τρόφιμα και πολιτική
Προοδευτικόν Κόμμα

Το Προοδευτικό Κόμμα ήταν ελληνικό πολιτικό κόμμα που ιδρύθηκε από τον Γεώργιο Καφαντάρη το Μάιο του 1928.  Η εξαγγελία για την ίδρυση του κόμματος ακολούθησε μιά περίοδο διαφωνιών μεταξύ Καφαντάρη και Βενιζέλου, την παραίτηση του πρώτου από την ηγεσία του κόμματος των Προοδευτικών Φιλελευθέρων και την επιστροφή του δεύτερου στην κεντρική πολιτική σκηνή της χώρας.  Στις 25 Μαΐου 1928 ο Καφαντάρης κάλεσε σε σύσκεψη ομάδα βουλευτών που τον ακολούθησαν στην ίδρυση νέου κόμματος και εκεί οριστικοποιήθηκε η ονομασία του νέου κόμματος: «Προοδευτικόν».

Στις εκλογές του 1928, το Προοδευτικό Κόμμα έλαβε ποσοστό 2,53% και εξέλεξε 3 βουλευτές.

Στις εκλογές του 1932, το Προοδευτικό Κόμμα έλαβε ποσοστό 8,35% και εξέλεξε 15 βουλευτές.

Στις εκλογές του 1933, το Προοδευτικό Κόμμα έλαβε ποσοστό 6,77% και εξέλεξε 10 βουλευτές.

Στις εκλογές του 1935, το Προοδευτικό Κόμμα δεν συμμετείχε.

Στις εκλογές του 1936, το Προοδευτικό Κόμμα συνεργάστηκε μαζί με άλλα κόμματα στο Δημοκρατικό Συνασπισμό ο οποίος έλαβε ποσοστό 4,21% και εξέλεξε 11 βουλευτές. 

Στις εκλογές του 1946, το Προοδευτικό Κόμμα δεν έλαβε μέρος. 

Το κόμμα σταματά τη δραστηριότητά του μετά το θάνατο του Καφαντάρη (28 Αυγούστου 1946).

Παραπομπές 

Καταργημένα πολιτικά κόμματα στην Ελλάδα
Ένταξη της Ουκρανίας στην Ευρωπαϊκή Ένωση

Στις 28 Φεβρουαρίου 2022, λίγο μετά την εισβολή της από τη Ρωσία, η Ουκρανία υπέβαλε αίτηση για ένταξη στην Ευρωπαϊκή Ένωση (ΕΕ). Ο Πρόεδρος της Ουκρανίας, Βολοντίμιρ Ζελένσκι, αξίωσε άμεση αποδοχή στο πλαίσιο μιας «νέας ειδικής διαδικασίας», με οκτώ αρχηγούς κρατών - μελών της ΕΕ ζήτησαν επιτάχυνση των διαδικασιών. Η πρόεδρος της Ευρωπαϊκής Επιτροπής, Ούρσουλα φον ντερ Λάιεν, δήλωσε ότι υποστηρίζει την ένταξη της Ουκρανίας, αλλά ότι η διαδικασία θα πάρει χρόνο. Την 1η Μαρτίου 2022, το Ευρωπαϊκό Κοινοβούλιο συνέστησε να γίνει η Ουκρανία επίσημη υποψήφια για ένταξη, και στις 10 Μαρτίου 2022, το Συμβούλιο της Ευρωπαϊκής Ένωσης ζήτησε από την Επιτροπή τη γνώμη της σχετικά με την αίτηση. 

Στις 17 Ιουνίου 2022, η Ευρωπαϊκή Επιτροπή ζήτησε από το Ευρωπαϊκό Συμβούλιο να χορηγήσει στην Ουκρανία το καθεστώς υποψήφιας χώρας.  

Στις 23 Ιουνίου 2022 αποφασίστηκε και ανακοινώθηκε από τον Πρόεδρο του Ευρωπαϊκού Συμβουλίου η παραχώρηση του καθεστώτος υποψήφιας προς ένταξης χώρας τόσο στην Ουκρανία όσο και στη Μολδαβία.

Να σημειωθεί ότι η Συμφωνία Σύνδεσης Ευρωπαϊκής Ένωσης - Ουκρανίας υπεγράφη το 2014 μετά από μια σειρά γεγονότων που είχαν καθυστερήσει την επικύρωσή της.  Η ζώνη ελεύθερων συναλλαγών με την Ουκρανία ετέθη σε ισχύ την 1η Σεπτεμβρίου 2017  και η Συμφωνία Σύνδεσης ετέθηπλήρως σε ισχύ την 1η Σεπτεμβρίου 2017.

Κοινή γνώμη

Στην Ουκρανία 
Το 91% των Ουκρανών, σύμφωνα με δημοσκόπηση που διεξήχθη  κατά τη διάρκεια της ρωσικής εισβολής στην Ουκρανία, υποστηρίζει την ένταξη της χώρας στην Ε.Ε.

Σε άλλες χώρες 
Σύμφωνα με έρευνα που πραγματοποιήθηκε από το Ifop για λογαριασμό της Ευρωπαϊκής Στρατηγικής της Γιάλτας και του Ιδρύματος Jean Jaurès από τις 3 έως τις 7 Μαρτίου 2022, το 92% των υποστηρικτών της ένταξης της Ουκρανίας στην ΕΕ βρίσκεται στην Πολωνία, το 71% στην Ιταλία, το 68% στη Γερμανία και 62% στη Γαλλία.

Η έρευνα Flash Eurobarometer που πραγματοποιήθηκε τον Απρίλιο σε όλες τις χώρες της ΕΕ δείχνει τη μεγαλύτερη υποστήριξη για την ένταξη της Ουκρανίας στην ΕΕ στην Πορτογαλία (87%). Ακολουθούν η Εσθονία (83%), η Λιθουανία (82%), η Πολωνία (81%) και η Ιρλανδία (79%). Οι Ούγγροι έχουν το υψηλότερο ποσοστό διαφωνίας στην ένταξη, με μόνο το 48% των ερωτηθέντων να υποστηρίζει την ιδέα (37% κατά). Ταυτόχρονα, η Ουγγαρία έχει, μαζί με τη Γαλλία και το Βέλγιο, το υψηλότερο ποσοστό αναποφάσιστων, σε αυτό το ζήτημα - 16%.

Παραπομπές

Εξωτερικοί σύνδεσμοι 

 Γνώμη της Επιτροπής σχετικά με την αίτηση της Ουκρανίας για ένταξη στην Ευρωπαϊκή Ένωση

Ο
Διεθνείς σχέσεις της Ουκρανίας
Πολιτική της Ουκρανίας
Πίπα (ποδοσφαιριστής)

Ο Γκονθάλο Άβιλα Γκορδόν (ισπανικά: Gonzalo Ávila Gordón) (γενν. 26 Ιανουαρίου 1998), γνωστός ως Πίπα (Pipa - Ελληνιστί Πίπης), είναι Ισπανός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον Ολυμπιακό.

Σταδιοδρομία σε συλλόγους

Εσπανιόλ 
Ο Πίπα ολοκλήρωσε τη νεανική σταδιοδρομία του στην ΡΚΝ Εσπανιόλ, αφού προηγουμένως ήταν μέλος των ακαδημιών των ΚΦ Νταμ και ΦΣ Εσπαραγκέρα. Έκανε το ντεμπούτο του με την ΡΚΝ Εσπανιόλ Β στις 20 Φεβρουαρίου 2016, στην εκτός έδρας ήττα της με 0–1 εναντίον της Βαλένθια ΚΦ Μεστάγια για τη Σεγούντα Ντιβισιόν Β.

Ο Πίπα ήταν βασικός παίκτης για τη Β ομάδα κατά τη διάρκεια της σεζόν 2016–17, η οποία ολοκληρώθηκε με υποβιβασμό. Στις 22 Μαΐου 2017 ανανέωσε το συμβόλαιό του μέχρι το 2022, και σημείωσε το πρώτο του γκολ για την ομάδα στις 27 Αυγούστου, σημειώνοντας το τελευταίο γκολ σε μια εντός έδρας νίκη με 3–0 εναντίον της ΦΚ Ασκό για την Τερθέρα Ντιβισιόν.

Στις 28 Μαΐου 2018, ο Πίπα προήχθη στην πρώτη ομάδα της Πριμέρα Ντιβισιόν ενόψει της σεζόν 2018–19. Στις 2 Ιανουαρίου, αφού απέτυχε να εμφανιστεί σε κάποιον αγώνα για τους Pericos, δόθηκε με δανεισμό στην ΚΓ Ταρραγόνα της Σεγούντα Ντιβισιόν, μέχρι τον Ιούνιο.

Ο Πίπα έκανε το επαγγελματικό του ντεμπούτο στις 6 Ιανουαρίου 2019, σε μια εντός έδρας νίκη με 1–0 εναντίον της Κόρδοβα ΚΦ. Ήταν βασικός παίκτης για τον σύλλογο κατά τη διάρκεια της εξάμηνης περιόδου του, όπου ολοκληρώθηκε με τον υποβιβασμό της ομάδας.

Μετά την επιστροφή του στην Εσπανιόλ, ο Πίπα έλαβε τη φανέλα με το νούμερο 2 και έκανε το ντεμπούτο του στην πρώτη ομάδα στις 15 Αυγούστου 2019, ξεκινώντας στην εντός έδρας νίκη με 3-0 επί της ΦΚ Λουκέρνη για το ΟΥΕΦΑ Γιουρόπα Λιγκ 2019-20. Έκανε το ντεμπούτο του στην κορυφαία κατηγορία στις 26 Σεπτεμβρίου, σε μια εκτός έδρας ισοπαλία με 1–1 εναντίον της Θέλτα Βίγο.

Χάντερσφιλντ Τάουν 
Στις 7 Σεπτεμβρίου 2020, ο Πίπα υπέγραψε συμβόλαιο τριετούς διάρκειας με την Χάντερσφιλντ Τάουν της Φούτμπολ Λιγκ Τσάμπιονσιπ, έναντι άγνωστης αμοιβής. Σκόραρε το πρώτο του γκολ για τη Χάντερσφιλντ σε μια νίκη με 3–0 επί της Μίλγουολ ΦΚ στις 31 Οκτωβρίου.

Ολυμπιακός 
Στις 23 Ιουνίου 2022, ο Ολυμπιακός ανακοίνωσε την απόκτηση του Πίπα με τριετές συμβόλαιο.

Εθνική ομάδα 
Ο Πίπα έχει αγωνιστεί στις «μικρές» εθνικές Ισπανίας Κ19 και Κ21.

Παραπομπές

Εξωτερικοί σύνδεσμοι 
 
 Προφίλ στο Transfermarkt.com
 

Ισπανοί ποδοσφαιριστές
Καταλανοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ισπανίας Κ19
Ποδοσφαιριστές Εθνικής Ισπανίας Κ21
Ποδοσφαιριστές ΡΚΝ Εσπανιόλ Β
Ποδοσφαιριστές Σεγούντα Ντιβιζιόν Β
Ποδοσφαιριστές Τερθέρα Ντιβιζιόν
Ποδοσφαιριστές ΡΚΝ Εσπανιόλ
Ποδοσφαιριστές Πριμέρα Ντιβιζιόν
Ποδοσφαιριστές ΚΓ Ταρραγόνα
Ποδοσφαιριστές Σεγούντα Ντιβιζιόν
Ποδοσφαιριστές Χάντερσφιλντ Τάουν
Ποδοσφαιριστές Φούτμπολ Λιγκ (Αγγλία)
Ξένοι ποδοσφαιριστές στην Αγγλία
Ισπανοί ποδοσφαιριστές στο εξωτερικό
Ποδοσφαιριστές Ολυμπιακού Πειραιώς
Ξένοι ποδοσφαιριστές στην Ελλάδα